**Abdullah Atalar** (1954-yil 11-aprelda Turkiyaning Gaziantep viloyatida tug’ilgan ) — turk olimi va Bilkent universiteti rektori.

1970-yilda Anqara Fan Liseyini birinchi oʻrin bilan tamomlagan Atalar oʻsha yili universitetga kirish imtihonida ham beshinchi oʻrinni egalladi. Abdullah Atalar Yaqin Sharq Texnika Universitetining Elektr va elektronika muhandisligi boʻlimida bakalavr darajasini oldi. Yaqin Sharq Texnika Universitetida bo'limda birinchi oʻrinni egallashga muvaffaq boʻlgan Atalar 1976-1978-yillarda Stenford universitetining *elektr va elektronika muhandisligi* boʻlimida magistratura va doktorlik darajasini oldi. Atalarning doktorlik dissertatsiyasi *akustik mikroskopiya* haqida bo'lgan. 

1980-yilgacha **Stenford universiteti**da talabalik va talabalikdan keyingi tadqiqotlar uchun qolgan Atalar , 1979-1980-yillar orasida HPda 8 oy ishlagan. Keyinchalik Atalar Turkiyaga qaytib keldi va 1980-yilda **Yaqin Sharq Texnika Universiteti**ning *Elektr va elektronika muhandisligi boʻlimi*ga oʻqituvchi sifatida keldi. 1981-yilda dotsent lavozimiga koʻtarilgan Atalar 1982-1983-yillarda universitetdagi ishidan tanaffus olib, Gʻarbiy Germaniyadagi Leica kompaniyasida qisqa muddat ishladi. 1983-yilda Yaqin Sharq Texnika Universitetiga qaytgan Atalar 1986-yilgacha shu universitetda oʻz faoliyatini davom ettirdi. 

U 1980-1987-yillarda Aselsan kompaniyasida maslahatchi boʻlib ham ishlagan. 1986-yilda tashkil etilishi bilan Bilkent universitetiga ko'chib o'tgan Atalar, **Bilkent universiteti**ning elektr va elektronika muhandisligi boʻlimiga dotsent sifatida asos solgan va shu kafedra mudiri boʻlgan. 1990-yilda professor unvonini olgan Atalar 1995-yilgacha kafedra mudiri lavozimida ishlagan. 1995-1996-yillar oraligʻida Atalar vaqtincha **Stenford universiteti**ga tashrif buyurib professor sifatida *Ginzton Laboratoriasi*da ishlagan. 

Atalar 1996-yilda Bilkent universitetiga qaytib, o‘quv ishlari bo‘yicha prorektor etib tayinlandi. 2001-yilda Bilkent Holding direktorlar kengashi aʼzosi boʻlgan Atalar 2004-yilda ushbu kompaniya raisi oʻrinbosari va ijrochi direktori lavozimiga koʻtarilgan. Atalar 2004-2011-yillarda **TÜBİTAK Ilmiy Kengashi** aʼzosi boʻlib ishlagan. Atalar 2007-yilda IEEE tomonidan stipendiyaga ega boʻlgan. 2010-yil 1-mart Ali Doğramaji Bilkent universitetidagi ishini tark etgach, universitet tomonidan *Oliy Taʼlim Kengashi*ga yangi rektor nomzodi sifatida ko'rsatildi va *Oliy Ta’lim Kengashi* bu taklifni maqulladi. Shu tariqa Abdullah Atalar 2010-yil 4-mart kuni Bilkent universitetiga rektor etib tayinlangan. Uning rektorlik muddati 2022-yil 24-mayda tugadi. Oilali va uch farzandning otasi Abdullah Atalar ingliz va nemis tillarini biladi.

Manbalar
--------

1. ↑  „Abdullah Atalar CV". 2-noyabr 2012-yilda asl nusxadan arxivlangan. Qaraldi: 13-sentabr 2023-yil.
2. ↑  „Bilkent Üniversitesi Abdullah Atalar Websitesi". 27-dekabr 2016-yilda asl nusxadan arxivlangan. Qaraldi: 13-sentabr 2023-yil.
3. ↑  „Yönetim Kurulu".  Bilkent Holding. 18-fevral 2010-yilda asl nusxadan arxivlangan. Qaraldi: 1-mart 2010-yil.
4. ↑  „Tübitak Bilim Kurulu". 17-iyun 2011-yilda asl nusxadan arxivlangan. Qaraldi: 13-sentabr 2023-yil.
5. ↑  „IEEE 2007 Fellow listesi". 4-iyul 2011-yilda asl nusxadan arxivlangan. Qaraldi: 13-sentabr 2023-yil.
6. ↑  „TR / Bilkent Universitesi – Rektörlük Atamaları". 29-iyul 2022-yilda asl nusxadan arxivlangan. Qaraldi: 27-iyul 2022-yil.
7. ↑  „Abdullah Atalar CV". 2-noyabr 2012-yilda asl nusxadan arxivlangan. Qaraldi: 13-sentabr 2023-yil.